Li Qiang

Li Qiang, characteribus Sinicis simplicibus 李强 (Rui'an in urbe Cechianae natus mense Iulio 1959) est politicus Sinarum. A die 11 Martii 2023 praeses consilii, scilicet primus minister, meret, praeside Xi Jinping.

In officinis laboravit usque in annum 1978; deinde machinationi agronomicae studuit apud collegium agronomicum Zhejiangense. Tardius in universitate Zhejiangensi et universitate polytechnica Hongcongensi studia persecutus est. Praesertim in administratione urbana provincialique sub factione communistica Sinensi laborabat, at praecipue in provincia nativa Cechiana ubi prope Xi Jinping operam dabat. Secretarius fuit urbi Wenzhou ab anno 2002 duos annos. Gubernator Cechianae ab 2013, gubernator Chiamsuae a die 30 Iunii 2016 menses quindecim, denuo secretarius urbi Sciamhaevo a die 29 Octobris 2017 quinque annos meruit.

Huic urbi sub pandemia COVID-19  strictissimum imponebatur, Li Qiang dirigente: qui censetur decretis rei publicae obtemperavisse dum liberalius agere volebat.

 Bibliographia 
 Eduardo Baptista, Tony Munroe, Martin Quin Pollard, "China's next premier Li: A Xi loyalist who oversaw Shanghai lockdown" (23 Octobris 2022) apud Reuters
 Julie Zhu, Yew Lun Tian, Engen Tham, "Insight: How China's new No.2 hastened the end of Xi's zero-COVID policy" (3 Martii 2023) apud Reuters

Categoria:Nati 1959
Categoria:Homines vivi
Categoria:Politici Sinarum
Categoria:Gubernatores civitatum
Categoria:Alumni Universitatis Cechianensis
Categoria:Alumni Universitatis Polytechnicae Hongkongensis